ອີຈິບຊັບຊ້ອນລັດຖະບານ
ລັດຖະມົນຕີ​ຕ່າງປະ​ເທດ​ອີ​ຈິບ​ລາ​ອອກ​ ​ແລະ​ນາຍົກ​ລັດຖະມົນຕີ​​ໄດ້ແຕ່ງ​ຕັ້ງ​ ຮອງ​ນາຍົກລັດຖະມົນຕີ 2 ຄົນ.
ລັດຖະມົນຕີຕ່າງປະເທດອີຈິບລາອອກຈາກຕໍາແໜ່ງ ແລະນາຍົກລັດຖະມົນຕີໄດ້ແຕ່ງຕັ້ງຮອງ ນາຍົກລັດຖະມົນຕີ 2 ທ່ານ ໃນການເອົາບາດກ້າວທໍາອິດໄປສູ່ການຊັບຊ້ອນຄະນະລັດຖະ ບານຂັ້ນກ້ວາງຂວາງ ທີ່ມີວັດຖຸປະສົງເພື່ອເອົາໃຈພວກປະທ້ວງ ໃນວັນເສົາວານນີ້ ນາຍົກລັດຖະມົນຕີ Essam Sharaf ຮັບເອົາການ ລາອອກຈາກຕໍາ ແໜ່ງຂອງລັດຖະມົນຕີຕ່າງປະເທດ Mohammed al-Orabi ທີ່ຖືກເບິ່ງເຫັນວ່າ ໃກ້ຊິດ ເກີນໄປກັບອະດີດຄະນະລັດຖະບານຂອງປະທານາທິບໍດີ Hosni Mubarak ທີ່ໄດ້ຖືກ ປົດອອກຈາກຕໍາແໜ່ງໄປນັ້ນ ພ້ອມດຽວກັນ ທ່ານ Sharaf ໄດ້ແຕ່ງຕັ້ງຜູ້ນໍາພັກການເມືອງທີ່ເກົ່າແກ່ທີ່ສຸດຂອງອີຈິບ ທ່ານ Ali al-Silmi ແລະນັກເສດຖະສາດ Hazem Beblawi ໃຫ້ເປັນຮອງທ່ານ ຄາດ ວ່າ ນາຍົກລັດຖະມົນຕີຈະປະກາດ ຄະນະລັດຖະບານໃໝ່ຂອງທ່ານໃຫ້ຮູ້ໃນວັນຈັນມື້ອື່ນ ພວກປະທ້ວງໄດ້ພາກັນພັກແຮມຄືນຢູໃນຈtຕຸລັດ Tahrir ໃນໃຈກາງກຸງໄຄໂຣ ມາໄດ້ດົນ ກວ່າ 1 ສັບປະດາແລ້ວ ຮຽກຮ້ອງໃຫ້ມີການປະຕິຮູບໄວຂຶ້ນ ຈtຕຸລັດ Tahrir ແມ່ນເປັນຈຸດໃຈກາງຂອງການປະທ້ວງທີ່ໄດ້ສົ່ງຜົນໃຫ້ທ່ານມູບາຣັກ ຕ້ອງ ລາອອກຈາກຕໍາແໜ່ງໄປໃນເດືອນກຸມພາຜ່ານມານັ້ນ